钦定古今图书集成/明伦汇编/氏族典/第312卷 > 程敏政
## 钦定古今图书集成/明伦汇编/氏族典/第312卷 > 程敏政

按《明外史程敏政传》：“敏政，字克勤。十岁侍父信，官四
川巡抚。罗绮以神童荐，英宗召试之，诏读书翰林院。
成化二年，进士及第，授编修，历左谕德，直讲东宫。学
问该博，为一时冠。孝宗嗣位，以宫僚恩，擢少詹事。敏
政才高，负文学，常俯视侪偶，颇为人所疾。弘治元年，
御史王嵩等以雨灾劾敏政，因勒致仕。五年起官，寻”
迁太常卿，进礼部右侍郎。十二年与李东阳主会试。
举人徐经、唐寅预作文，与试题合。给事中华昶劾敏
政鬻题，时榜未发，诏令东阳会同考官覆校，二人卷
皆不在所取中。东阳以闻，言者犹不已。敏政、经、寅俱
下狱。坐经尝贽见敏政，寅尝从敏政乞文，黜为吏，敏
政勒致仕。敏政出狱四日，愤恚发痈卒。